Μια συνεδρία διαρκεί συνήθως 50΄ με 60’. Αναφορικά με το πόσες συνεδρίες μπορεί να χρειαστείς, αυτό είναι κάτι που εξαρτάται από το τι σε απασχολεί. Υπάρχουν ζητήματα, προβλήματα που πολύ συχνά επιλύονται μέσα σε μια και μόνο συνεδρία. Υπάρχουν όμως και κάποια άλλα, που χρειάζονται περισσότερο χρόνο και ενέργεια. Ο Σύμβουλος που θα επιλέξεις, οφείλει να σε ενημερώσει στην ολοκλήρωση της πρώτης κιόλας συνεδρίας, σχετικά με την εκτίμηση στην οποία έχει καταλήξει, αναφορικά με το πλήθος των επικείμενων συνεδριών. Στην περίπτωση που αυτό δεν δύναται να απαντηθεί στην πρώτη συνεδρία (ανάγκη για περαιτέρω διερεύνηση ή συλλογή επιπλέον πληροφοριών), μια πορεία των 3 – 4 συνεδριών είναι ικανοποιητική, για να λάβεις απάντηση στο ερώτημα σου. Αξίζει να συμπληρώσουμε πως καθοριστικής σημασίας αποτελούν και ο χρόνος ανταπόκρισης –που για τον κάθε άνθρωπο, είναι μοναδικός- καθώς και τα επίπεδα της προσωπικής δέσμευσης στην όλη διαδικασία.